Kamu bisa jelasin ke aku soal Yenny Rachman dalam bahasa jawa?

Yenny Rachman (). Yenny Rahmawati ya iku salah sijiné pemeran filem Indonésia. Yenny duwé katurunan Acèh lan Tionghoa-Madura. Yenny miwiti kariré dadi bintang iklan, modhèl foto, lan pragawati wiwit umuré 14 taun. Film kang sepisanan dibintangi Yenny ya iku filem kang judhulé Ita Si Anak Pungut. Film iki digawé ing taun 1973. Film iki digawé kanthi arahann Frank Rorimpandey. Saliyané iku, Yenny Rachman uga main ing ing filem Rahasia Gadis kang digawé taun (1975). Yenny Rachman uga nampa bebungah kang wujud Piala Citra kang cacahé loro ing FFI 1980. Kasuksèsan iki lumantar filem kang judhulé Kabut Sutra Ungu kang digawé taun (1979). Film iki digawé kanthi arahan sutradara Sjumandjaja. Piala Citra kang sijiné ditampa lumantar filem kang judhulé Gadis Marathon (1981) arahan Chaerul Umam ing FFI 1982.

Nalika akir taun 70-an Yenny ditepungi dadi salah siji bintang saka The Big Five (saliyané Roy Marten, Doris Callebaute, Yati Octavia lan Robby Sugara). Yenny dibiji bisa dadi aktris kang isonan utawa multi talent. Yenny dadi magnèt kang ngasilaké filem box office. Aktingé uga bisa diaprésiasi karo kritikus. Saka bakaté iki, Yeny Rrachman banjur dijenengi The Queen of Indonesian Cinema. Jeneng iki diwènèhaké saka kalangan indhustri filem Indonésia kanggo Yenny Rachman.

Sanajan wis ora aktif manèh main filem, nanging Yenny tetep aktif ing donyaning artis. Lumantar kongrès PARFI 2006, Yenny kepilih dadi ketuwa umum organisasi aktor lan aktris filem Indonésia kanggo périodhe 2006-2010. Yenny nggantèkaké Eva Rosdiana Dewi.